Smiðjudagar voru haldnir í Kerhólsskóla dagana 9. og 10. janúar en þá bauð Kerhólsskóli nemendum í 8. til 10. bekk úr Bláskógaskóla í Reykholti og Laugarvatni í heimsókn til sín . Alls tóku 43 nemendur skólanna þriggja þátt í dögunum , sem tókust í alla staði frábærlega , þrátt fyrir leiðindaveður . Tilgangur smiðjudaganna er að mæta vali fyrir unglingana með öðrum hætti en almennt tíðkast og gefa nemendum þar með kost á að hafa meira um val sitt að segja . Á dögunum fá nemendur því fjölbreyttari valfög en hægt væri að bjóða upp á inn í stundatöflu þeirra . Í ár var m.a. boðið upp á listasmiðju , danssmiðju , bogfimissmiðju , jógasmiðju og fleira og fleira . Einnig var Eyjólfur Örn Jónsson sálfræðingur með erindi um Netheima , hvað ber að varast þegar ferðast er um netið og hvernig best er að haga sér á þeim ferðum . Í lok erindis sköpuðust góðar umræður og voru unglingarnir mjög virkir og áhugasamir . Þá var haldið sundlaugapartý og góður matur borðaður , auk þess , sem nemendur skemmtu sér konunglega saman . Gist var í Kerhólsskóla . Meðfylgjandi myndir tók Magnús Hlynur Hreiðarsson og Ragna Björnsdóttir á smiðjudögunum . Danskennsla fór fram í íþróttahúsinu á Borg , sem nemendur skólanna höfðu mjög gaman af . Smiðja 4 : Bogfimin fór fram á Úlfljótsvatni við góðar aðstæður . Smiðja 5 : Frumlegir og skemmtilegir munir sem urðu til í listasmiðjunni . Listasmiðjan sló í gegn hjá unglingunum . Bogfimin fór fram á Úlfljótsvatni við góðar aðstæður . Frumlegir og skemmtilegir munir sem urðu til í listasmiðjunni . Hreinn Þorkelsson , skólastjóri Bláskógaskóla og Haukur sonur hans og starfsmaður Kerhólsskóla fylgdust með smiðjudögunum og höfðu gaman af .